多種用途實驗

多種用途實驗係一種廿一世紀初成日俾人用嚟評估創意嘅心理實驗方法。

AUT 做法如下：搵 n 個受試者返嚟，逐個逐個叫佢哋去實驗室度；到咗實驗室，就俾一件物體個受試者，要佢喺限時之內諗吓件物體有咩可能嘅功能，例如一嚿磚頭除咗可以攞嚟起建築物之外，仲可以攞嚟做武器，或者砸住張紙等張紙唔會俾風吹走；受試者講完佢諗到嗰啲用途之後，研究者就會搵一套標準化嘅方案嚟評估「創意有幾高」，包括：
順暢度：諗到幾多種唔同用途；
原創性：諗到嘅用途有幾異於常人；
彈性：諗到嘅用途跨越咗幾多個領域；
闡述：對諗到嗰啲用途嘅描述有幾詳細；
... 呀噉。跟住研究者得出「創意值」，就可以做統計分析睇吓創意值會受咩因素影響，而且研究者仲可以索性做實驗操作，例如係用神經科技特登刺激某個腦區，睇吓個腦區受刺激會點樣影響一個人嘅「創意值」。

洞察力
擴散性思考

攷

認知心理學